Document ID: 31977R1297

KOMISSION ASETUS (ETY) N:o 1297/77 annettu 16 päivänä kesäkuuta 1977 viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä annetun asetuksen (ETY) N:o 1019/70 muuttamisesta neljännen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä säädetyistä lisäsäännöksistä 28 päivänä huhtikuuta 1970 annetun neuvoston asetuksen (ETY) N:o 816/70(1), sellaisena kuin se on viimeksi muutettuna asetuksella (ETY) N:o 528/77(2), ja erityisesti sen 9 artiklan 6 kohdan,
sekä katsoo, että
asetuksen (ETY) N:o 816/70 9 artiklan 2 kohdassa säädetään, että kullekin sellaiselle viinille, jolle on säädetty viitehinta, vahvistetaan kaiken saatavissa olevan tiedon perusteella tarjoushinta vapaasti rajalla kaiken tuonnin osalta,
viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä 29 päivänä toukokuuta 1970 annetussa komission asetuksen (ETY) N:o 1019/70(3), sellaisena kuin se on viimeksi muutettuna asetuksella (ETY) N:o 612/75(4), 4 artiklassa säädetään, että alkuperänimityksellä varustetuista väkevistä viineistä ei kanneta tasoitusmaksua; tämä vapautus myönnettiin, koska on kyse laatuviineistä, joiden hinnan oletetaan olevan korkeampi viitehintaa, jonka taso taataan tasoitusmaksulla,
on ilmennyt, että tietyt määrät näitä viinejä tulevat yhteisöön viitehintaa alhaisemmalla hinnalla; on kuitenkin vaikeaa valvoa tällaista tuontia ja laskea sen määriä tätä tarkoitusta varten olevien menetelmien puuttuessa ja varsinkin kun asetusta (ETY) N:o 2506/75 ei voida siihen soveltaa,
vapautus tasoitusmaksusta viitehintaa noudattaen voidaan saada myös toisilla toimenpiteillä, jotka sisältyvät asetuksen (ETY) N:o 816/70 9 artiklan 3 kohdan toisen alakohdan ensimmäiseen luetelmakohtaan, jossa säädetään asianomaisen kolmannen maan takuusta viitehintojen noudattamisesta; tässä tapauksessa sovelletaan asetuksen (ETY) N:o 2506/75 säädettyjä valvontatoimia,
tämän vuoksi näyttää markkinoiden paremmin hallitsemiseksi tarkoituksenmukaiselta, että kyseisten viinien tasoitusmaksusta vapauttaminen toteutettaisiin näillä toisilla toimenpiteillä; olisi tämän vuoksi suotavaa poistaa asetuksen (ETY) N:o 1019/70 4 artiklan 4 kohta asianomaisten kolmansien maiden takuujärjestelmän voimaan saattamisen mahdollistavan kauden loputtua, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (ETY) N:o 1019/70 4 artiklan 4 kohta.
2 artikla
Tämä asetus tulee voimaan 1 päivänä tammikuuta 1978.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä kesäkuuta 1977.

Labels: 3
2
17